CK โบรกเชียร์ซื้อเป้า 26 บ. ชูตัวเต็งเปิดซองสีม่วงใต้วันนี้! ลุ้นคว้างาน 4 สัญญา
CK โบรกเชียร์ซื้อเป้า 26 บ. ชูตัวเต็งเปิดซองสีม่วงใต้วันนี้! ลุ้นคว้างาน 4 สัญญาจาก 6 หนุน Backlog ปีนี้นิวไฮแตะ 1.4 แสนลบ.
CK โบรกเชียร์ซื้อเป้า 26 บ. ชูตัวเต็งเปิดซองสีม่วงใต้วันนี้! ลุ้นคว้างาน 4 สัญญาจาก 6 หนุน Backlog ปีนี้นิวไฮแตะ 1.4 แสนลบ.
1 ก.พ. 2565

บล.ฟินันเซีย ไซรัส ระบุในบทวิเคราะห์วันนี้(1 ก.พ.2565) ว่า  บริษัท ช.การช่าง จำกัด (มหาชน)  หรือ CK  ภาพรวมไตรมาส 4/2564 ธุรกิจก่อสร้างพื้นตัว หลังกลับมาดำเนินการได้ตามปกติ จาก ไตรมาส 3/2564 ที่หยุดก่อสร้าง 1-1.5 เดือนหลังมีมาตรการควบคุม COVID-19 โดยคาดรายได้ ก่อสร้างอยู่ที่ 3.2 พันล้านบาท โต 27% เทียบไตรมาสก่อนหน้าแต่ ลดลง 12% เทียบช่วงเดียวกันของปีก่อนตามการลดลงของงานใน มือ ส่วนอัตรากำไรขั้นต้นคาดทรงตัวดีที่ 8.2%
ขณะที่ผลประกอบการของ BEM มี แนวโน้มขยับดีขึ้นเทียบไตรมาสก่อนหน้า หลังคลายล็อกดาวน์ แต่ CKP คาดชะลอตัว เทียบไตรมาสก่อนหน้า ตามปัจจัย ฤดูกาล รวมถึงไม่มีรายได้เงินปันผลรับจาก TTW เหมือนกับไตรมาส 2-3 ทำให้คาดผล ประกอบการหลักของ CK ในไตรมาส 4/2564 เป็นขาดทุน 40 ล้านบาท (เทียบกับไตรมาส 3/2564 กำไรปกติ 275 ล้านบาท และ ไตรมาส 4/2563 ขาดทุน 114 ล้านบาท)
อย่างไรก็ดี คาดมีการบันทึกกำไรพิเศษจากการขายเงินลงทุนของบริษัทย่อยราว 80 ล้านบาท ส่งผลให้ คาด CK จะมีกำไรสุทธิไตรมาส 4/2564 เท่ากับ 40 ล้านบาท ลดลง 85% เทียบไตรมาสก่อนหนา แต่ดีขึ้นจาก ไตรมาส 4/2563 ที่ขาดทุน 114 ล้านบาท
ล่าสุดเซ็นสัญญารถไฟทางคู่เด่นชัย-เชียงราย เชียงของ สัญญา 2,3 ซึ่ง CK JV กับ STEC โดยงานที่เป็นของ CK มูลค่ารวม 2.4 หมื่นล้านบาท เริ่มงานหลักในครึ่งหลังปี 2565 หนุนให้งานในมือ ณ สิ้นปี 2564 คาดอยู่ที่ 4.7 หมื่นล้านบาท ขณะที่มีโครงการ โรงไฟฟ้าพลังน้ำหลวงพระบางของ CKP มูลค่า 8.5 หมื่นล้านบาท ซึ่งอยู่ระหว่าง เร่งรัดข้อสรุปภายในปีนี้ โดยมีงานอยู่ระหว่างทำล่วงหน้าแล้ว 2 พันล้านบาท ซึ่งจะสามารถรับรู้เป็นรายได้ทันทีหากเซ็นสัญญา
รวมถึงมีงานที่อยู่ระหว่างเข้าร่วมประมูล อย่างรถไฟฟ้าสายสีม่วงใต้ วงเงินรวม 7.9 หมื่นล้านบาท ซึ่ง CK JV กับ STEC (CKST-PL) ยื่นซองครบทั้ง 6 สัญญา โดยมองว่าการร่วมมือของ CK และ STEC จะเป็นการเพิ่มศักยภาพและโอกาสในการชนะประมูลในหลายสัญญา เช่นเดียวกับการประมูลรถไฟฟ้าสายสีส้มตะวันออกและรถไฟทางคู่เด่นชัยระเมินว่า CKST-PL มี สัดส่วนถือหุ้น 50 : 50 และจะได้รับงานอย่างน้อย 2 สัญญา จะทำให้ CK ได้รับงาน เข้ามาเติมราว 1.4-1.7 หมื่นล้านบาท ซึ่งทั้ง 2 โครงการจะหนุน Backlog ทะยานขึ้นทำสถิติสูงสุดใหม่ที่ 1.4 แสนล้านบาทภายในปีนี้
นอกจากนี้ ภาครัฐมีโอกาสเร่งรัดโครงการ รถไฟฟ้าสายสีส้มในครึ่งหลังปี 2565 ซึ่งหาก BEM ชนะประมูล จะเพิ่มงานโยธาสายสีส้ม ตะวันตกให้ CK กว่า 9.6 หมื่นล้านบาท ซึ่งส่วนใหญ่เป็นงานใต้ดินที่บริษัทถนัด
หากงบไตรมาส 4/2564 ตามคาด กำไรปกติปี 2564 จะจบที่ 235 ล้านบาท (ลดลง 30% เทียบช่วงเดียวกันของปีก่อน) ถือว่า สูงกว่าประมาณการของเราที่ 113 ล้านบาท เนื่องจากผลประกอบการ CKP ที่ดีกว่าคาด
สำหรับปี 2565 คงคาดการณ์กำไรปกติที่ 1.2 พันล้านบาท มีปัจจัยสนับสนุน จากทั้งธุรกิจรับเหมาที่กิจกรรมก่อสร้างราบรื่น บวกกับเริ่มงานที่รับใหม่บางส่วน รวมถึงการฟื้นตัวของผลประกอบการของ BEM หลัง COVID-19 คลี่คลายขึ้น โดยคงราคาเหมาะสมปี 2565 ที่ 26 บาท (อิง SOTP) คงคำแนะนำซื้อ และยังเลือกเป็น Top Pick โดย Catalyst ระยะสั้นคือการประกาศผลประมูลรถไฟฟ้าสายสีม่วงใต้ ในช่วงบ่ายของวันนี้ (1 ก.พ.2565) ซึ่งมองว่าจะเปิดโอกาสเก็งกำไรในฐานะที่ CK เป็นตัวเต็ง จากงานโครงสร้างใต้ดินที่มีถึง 4 สัญญาจากทั้งหมด 6 สัญญา แม้แนวโน้มงบไตรมาส 4/2564 ไม่เด่นแต่ไม่ประหลาดใจ โดยมองว่าตลาดจะให้น้ำหนักและราคาหุ้นจะตอบสนองเชิงบวกกับการเขาประมูลรับงานใหม่มากกว่า